William Henry Bragg

William Henry Bragg () var ein engelsk fysikar. 

Bragg er kjent for arbeida sine med røntgenspektrografi og analyse av krystallstrukturar ved hjelp av røntgenstråler, og vart for dette tildelt Nobelprisen i fysikk for 1915 saman med sonen William Lawrence Bragg.

Bragg konstruerte dei første krystallspektrometra, medan ein trur prinsippet som dei bygger på, Bragg-lova, vart utleidd av sonen. Dei vert rekna som grunnleggjarane av den vitenskapsgren som ein kallar strukturanalyse og som no ikkje berre omfattar bruk av røntgenstråler, men òg elektron- og nøytronstråler.

Han var professor i fysikk i Adelaide i Australsambandet frå 1886 til 1908, og frå 1909 til 1915 var han professor i Leeds. Frå 1915 til 1925 var han professor ved University College i London, og fram til 1942 Fullerian professor i kjemi ved The Royal Institution i London og leiar av Davy–Faradays forskningslaboratorium. 

 Prisar (utval) 
 – Faradaymedaljen
 – Hughesmedaljen
 – Copleymedaljen
 – Nobelprisen i fysikk

Kjelder
Denne artikkelen bygger på «William Henry Bragg» frå ,  den 21. februar 2012.  
 William Henry Bragg. (14. februar 2009). I Store norske leksikon. Henta 20. august 2013 frå http://snl.no/William_Henry_Bragg.


Kategori:Engelske fysikarar
Kategori:Nobelprisen i fysikk
Kategori:Britiske nobelprisvinnarar
Kategori:Folk frå Cumbria
Kategori:Elevar ved Trinity College i Cambridge
Kategori:Eksperimentelle fysikarar
Kategori:Medlemmar av Royal Society
Kategori:Order of the British Empire
Kategori:Order of Merit
Kategori:Presidentar i Royal Society
Kategori:Copleymedaljen
Kategori:Presidentar i Physical Society
Kategori:Krystallografar